**Električni kućni priključak**

**Električni kućni priključak** povezuje električne instalacije u objektu sa [električnom mrežom](https://sr.wikipedia.org/wiki/%D0%95%D0%BB%D0%B5%D0%BA%D1%82%D1%80%D0%B8%D1%87%D0%BD%D0%B5_%D0%BC%D1%80%D0%B5%D0%B6%D0%B5" \o "Električne mreže) niskog napona. To je skup vodova i uređaja koji preko mjerno-[razvodnog ormana](https://sr.wikipedia.org/w/index.php?title=%D0%A0%D0%B0%D0%B7%D0%B2%D0%BE%D0%B4%D0%BD%D0%B8_%D0%BE%D1%80%D0%BC%D0%B0%D0%BD&action=edit&redlink=1) povezuju električne instalacije u objektu sa niskonaponskom mrežom.

Sastoje se od spoljašnjeg i unutrašnjeg dijela.

Spoljašnji priključak je dio koji počinje od mjesta priključenja na mrežu niskog napona sve do mjesta priključka u sam objekat. Počinje od [osigurača](https://sr.wikipedia.org/wiki/%D0%95%D0%BB%D0%B5%D0%BA%D1%82%D1%80%D0%B8%D1%87%D0%BD%D0%B8_%D0%BE%D1%81%D0%B8%D0%B3%D1%83%D1%80%D0%B0%D1%87" \o "Električni osigurač) na stubu mreže i ide sve do kuke na zidu ili konzole na krovu objekta, za spoljašnje priključke, odnosno do osigurača u [priključnoj kablovskoj kutiji](https://sr.wikipedia.org/w/index.php?title=%D0%9F%D1%80%D0%B8%D0%BA%D1%99%D1%83%D1%87%D0%BD%D0%B0_%D0%BA%D0%B0%D0%B1%D0%BB%D0%BE%D0%B2%D1%81%D0%BA%D0%B0_%D0%BA%D1%83%D1%82%D0%B8%D1%98%D0%B0&action=edit&redlink=1" \o "Priključna kablovska kutija (stranica ne postoji)) (KPK) na fasadi objekta kod podzemnih instalacija.

Unutrašnji dio kućnog priključka obuhvata električne vodove i druge uređaje koji počinju od mjesta uvođenja u objekat, a završava se kod mjerno-razvodnog ormana u kome se nalazi [električno brojilo](https://sr.wikipedia.org/wiki/%D0%95%D0%BB%D0%B5%D0%BA%D1%82%D1%80%D0%B8%D1%87%D0%BD%D0%BE_%D0%B1%D1%80%D0%BE%D1%98%D0%B8%D0%BB%D0%BE" \o "Električno brojilo).

Način izvođenja kućnog priključka zavisi od preporuka [Elektrodistribucije](https://sr.wikipedia.org/w/index.php?title=%D0%95%D0%BB%D0%B5%D0%BA%D1%82%D1%80%D0%BE%D0%B4%D0%B8%D1%81%D1%82%D1%80%D0%B8%D0%B1%D1%83%D1%86%D0%B8%D1%98%D0%B0&action=edit&redlink=1" \o "Elektrodistribucija (stranica ne postoji)) i važećih tehničkih propisa.

Spoljašnji priključak može biti izveden golim ili izolovanim provodnicima i kablovima. Prema vrsti kablova koje koristi dijeli se na:

* nadzemni (vazdušni)
* podzemni (kablovski)

**Nadzemni kućni priključak** se koristi kod nadzemnih, odnosno vazdušnih niskonaposnkih mreža. Kod vazdušnih mreža su provodnici zategnuti preko izolotora od stuba do stuba. Obično se koristi u perifernim dijelovima [distributivnih mreža](https://sr.wikipedia.org/wiki/%D0%94%D0%B8%D1%81%D1%82%D1%80%D0%B8%D0%B1%D1%83%D1%86%D0%B8%D1%98%D0%B0_%D0%B5%D0%BB%D0%B5%D0%BA%D1%82%D1%80%D0%B8%D1%87%D0%BD%D0%B5_%D0%B5%D0%BD%D0%B5%D1%80%D0%B3%D0%B8%D1%98%D0%B5" \o "Distribucija električne energije) za prijemnike malih snaga, kada je broj prijemnika manji. Može biti izvedena na zid objekta ili na krov.

**Postavljanje na zid** se koristi ako nije moguće postaviti krovni nosač, zbog slabe konstrukcije krova ili ako je zgrada dovoljno visoka, pa može da obezbedi dovoljno rastojanje između provodnika i zemlje. Na mestu gde se uvodi provodnik u zgradu postavlja se izolator i to može biti postavljano na jedan od tri načina:

1. direktnim ukopavanjem u zid
2. pričvršćivanjem na potpornu prečku od profilnog čelika, montira se horizontalno ili vertikalno
3. preko samonosivog kabla

U slučaju 1 i 2. se provodnici (goli ili izolovani) zatežu između stuba i izolatora na zidu. Zid se probija na visini izolatora i montira se uvodna lula. Izolatori primaju na sebe sva mehanička opterećenja od težine provodnika, usljed vjetra ili leda.

U slučaju samonosivog kabla ne koriste se izolatori, već se kraj čeličnog nosećeg čeličnog užeta zakači za kuku, koja je ubetonirana u zid, a ispod nje se nalazi uvodna lula pomoću koje se uvlači provodnik u zgradu.

**Krovni priključak** se koristi kod nižih zgrada, sa dovoljno jakom i nezapaljivom krovnom konstrukcijom. Ovaj priključak mora ima obezbjeđeno potrebno minimalno rastojanje između provodnika i tla. Na noseće elemente krova postavlja se krovni nosač u obliku cijevi, na koju je montirana levakasta kapa, a sadrži i konzolu za izolatore. Pored izolatora postavljaju se krajnje spojnice od kojih vodi kabal kroz zid do ormana.

Najveće dozvoljeno rastojanje od stuba do izolatora je 20m za gole i izolovane provodnika, a 35m za samonosive kablove. Ako je rastojanje veće, kućni priključak se izvodi preko posebnog stuba. Najmanji presek provodnika za priključak je 6mm2 za Cu ili 16mm2 za Al. Minimalna rastojanja:

-između provodnika nadzemnog kućnog priključka i zemlje ako ne prolaze vozila 5m,

-između provodnika i zemlje ako prolaze vozila 6m,

-od grana drveća 1.25m,

-od [TT vodova](https://sr.wikipedia.org/w/index.php?title=%D0%A2%D0%A2_%D0%B2%D0%BE%D0%B4%D0%BE%D0%B2%D0%B8&action=edit&redlink=1) postavljenih ispod provodnika 2m, ako su TT vodovi iznad 1m,

-od balkona 2,5m vertikalno gore, 1.25m vertikalno dole, 1.25m horizontalno.

**Podzemni kućni priključak** koristi se ako je distributivna mreža niskog napona kablovska ili ako se želi izbeći postavljanje provodnika od zadnjeg stuba do objekta kroz vazduh. Može se napajati:

* kablovskim vodom iz niskonaponskog razvodnog postrojenja [transformatorske stanice](https://sr.wikipedia.org/wiki/%D0%A2%D1%80%D0%B0%D0%BD%D1%81%D1%84%D0%BE%D1%80%D0%BC%D0%B0%D1%82%D0%BE%D1%80%D1%81%D0%BA%D0%B0_%D1%81%D1%82%D0%B0%D0%BD%D0%B8%D1%86%D0%B0" \o "Transformatorska stanica),
* iz niskonaponskog [razvodnog ormana](https://sr.wikipedia.org/w/index.php?title=%D0%A0%D0%B0%D0%B7%D0%B2%D0%B8%D0%B4%D0%B1%D1%83_%D0%BE%D1%80%D0%BC%D0%B0%D0%BD&action=edit&redlink=1" \o "Razvidbu orman (stranica ne postoji))
* sa kablovskih vodova

Ako se napajanje vrši sa kablovskih vodova postoje dva rešenja:

a) ulazom-izlazom kablovskog voda u kablovskoj priključnoj kutiji

b) sa kablovskog voda iz račvaste [kablovske spojnice](https://sr.wikipedia.org/w/index.php?title=%D0%9A%D0%B0%D0%B1%D0%BB%D0%BE%D0%B2%D1%81%D0%BA%D0%B0_%D1%81%D0%BF%D0%BE%D1%98%D0%BD%D0%B8%D1%86%D0%B0&action=edit&redlink=1" \o "Kablovska spojnica (stranica ne postoji))

Kablovska kutija za podzemni kućni priključak je mjesto na kome se vađenjem osigurača, na brz i jednostavan način može razdvojiti električna instalacija objekta od mreže. Montira se u fasadu ili na fasadi zgrade, u holu, u podrumskoj prostoriji ili nekoj drugoj nenaseljenoj prostoriji, tako da bude pristupačna radi kontrole i zamene osigurača. Mora da bude udaljena od lako zapaljivih materija. Minimalni presjek provodnika u kablu za podzemni kućni priključak je 2.5mm2. Postoje dva tipa priključnih kutija:

a) priključna kutija sa uvodnikom za jedan kabal

b) priključna kutija sa uvodnicima za dva kabla omogućava da se pored napajanja objekta nastavi mreža ili ili ako se želi povećana pouzdanost snabdevanja električnom energijom nekog važnijeg objekta.

Kablovska priključna kutija (KPK) pravi se od [lima](https://sr.wikipedia.org/wiki/%D0%9B%D0%B8%D0%BC) ili [silumina](https://sr.wikipedia.org/w/index.php?title=%D0%A1%D0%B8%D0%BB%D1%83%D0%BC%D0%B8%D0%BD&action=edit&redlink=1" \o "Silumin (stranica ne postoji)) kao trofazna. U KPK pored postolja za osigurače, na potpornim izolatorima postoji bakarna šina za priključak neutralnog provodnika i priključak za [uzemljenje](https://sr.wikipedia.org/wiki/%D0%A3%D0%B7%D0%B5%D0%BC%D1%99%D0%B5%D1%9A%D0%B5" \o "Uzemljenje).